hu en hu en hu hu hu hu en en hu en hu hu hu hu hu ru hu hu hu hu hu hu hu hu hu hu hu hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Kern András a 88. utca foglya
Az itthon is igen népszerű komédiaszerző, Neil Simon A 88. utca foglyai című darabjának a közelmúltban volt a bemutatója a Centrál Színházban Básti Julival és Kern Andrással a főszerepben. A két színész színpadon most játszik együtt először.
A darab bár évtizedekkel korábban, egy másik országban íródott, mégis hátborzongatóan aktuális. Mel (Kern András) és Edna Edison (Básti Juli) életét egy csapásra felforgatja, hogy a férj elveszti az állását. Mel kiborul, de a felesége végig támogatja. Mikor később Edna is elveszti a munkáját, addigra a férj, bár még nem szedte teljesen össze magát, újra családfőként kezd viselkedni. Különös, szívet melegítő üzenet ez a mai világban: egymás kezét fogva, egymás mellett kitartva átjuthatunk a nehézségeken. A bemutató kapcsán Kern András nyilatkozott lapunknak.
– Mit gondolt a darabról, amikor jó pár évvel ezelőtt először látta itthon?
– Neil Simont nagy írónak tartom, de ez a darabja akkor, a szocializmusban nagyon távolinak tűnt számomra. Mi a szocializmust építettük, ez pedig a kapitalizmusról szól. Aztán mostanában újra elolvastam a színdarabot, s rájöttem, hogy amennyire nem volt az régen, annyira aktuálissá vált ma. Ezért javasoltam, hogy vigyük színpadra.
– Milyennek tűnt ez a világ egy másfajta társadalmi berendezkedésből nézve?
– A darab egy másik országról szólt, a témája nem volt olyan húsbavágó, mint ma. Akkoriban nálunk nem volt gazdasági válság, nem rúgták ki az embereket a munkahelyükről, nem vesztek össze a szomszédjukkal, s azok nem öntötték le őket egy vödör vízzel – ahogyan az Mellel történik a 88. utcában.
– Hogyan látja a történetet ma?
– Szerintem ugyanúgy, ahogyan mindenki más is: ez rólunk szól, olyan, mintha nekünk írták volna.
– A válság, a kilátástalanság, a munkanélküliség szomorú téma, mi mégis nevetünk rajta.
– A művészet egyik dolga az, hogy ríkasson vagy nevettessen, esetleg mindkettőt egyszerre. Simon vígjátékot írt ebből a témából, ezért inkább nevetünk.
– A magyar mentalitáshoz talán közelebb áll, hogy ebben a témában inkább drámát lásson, mintsem komédiát. Vajon a nézők tudnak majd jóízűen nevetni a saját nyomorúságukon?
– A mi szakmánk szerintem arra való, hogy a nyomorúságunkon is nevessünk, és amikor kimegy innen a néző, ha szerencsénk van, akkor azt fogja mondani: „- Jé, ez olyan volt, mintha rólam szólna!” Talán átéli azt is, amit úgy hívnak: katarzis. Megtisztulás. Erre való a színház. Megoldani a társadalmi problémákat nem fogjuk.
– Biztosan van valamilyen stratégiája, hogy hogyan élje túl a nehéz időket.
– Egyszerűen csak hagyom, hogy megtörténjenek a dolgok.
– Nem tervez előre?
– Csak kicsit előre. De nagyon előre semmiképp.
– Nemrég került a moziba a Halálkeringő című új filmje. Eddig nem túl jó a visszhangja. Mi lehet az oka, hogy az első reakciók ilyen rosszak?
– Valószínűleg az, hogy kicsit sötét. Ezen a színdarabon nevetnek, ennek biztosan jó lesz a fogadtatása. A Halálkeringő egy dráma. Sötét és fájdalmas és nehéz és nehezen emészthető. A magyarázat talán ebben keresendő. A kritikusokat valószínűleg az zavarja, hogy kicsit modorosan van vágva. A nézőknek az nem tetszik, hogy fájdalmas és sötét, nem lehet rajta nevetni. Én megnéztem a filmet, miután elkészült. Nekem tetszik.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.